CELEX: C2007/315/20
Language: fi
Date: 2007-12-22 00:00:00
Title: Asia C-143/06: Yhteisöjen tuomioistuimen tuomio (toinen jaosto) 8.11.2007 (Landgericht Hamburgin (Saksa) esittämä ennakkoratkaisupyyntö) — Ludwigs — Apotheke München Internationale Apotheke v. Juers Pharma Import-Export GmbH (Tavaroiden vapaa liikkuvuus — EY 28 ja EY 30 artikla — ETA-sopimuksen 11 ja 13 artikla — Maahan tuodut lääkkeet, joille ei ole maahantuontivaltiossa lupaa — Mainonnan kielto — Direktiivi 2001/83/EY)

22.12.2007   
            
            
               FI
            
            
               Euroopan unionin virallinen lehti
            
            
               C 315/12
            
         Yhteisöjen tuomioistuimen tuomio (toinen jaosto) 8.11.2007 (Landgericht Hamburgin (Saksa) esittämä ennakkoratkaisupyyntö) — Ludwigs — Apotheke München Internationale Apotheke v. Juers Pharma Import-Export GmbH
   (Asia C-143/06) (1)
   
   (Tavaroiden vapaa liikkuvuus - EY 28 ja EY 30 artikla - ETA-sopimuksen 11 ja 13 artikla - Maahan tuodut lääkkeet, joille ei ole maahantuontivaltiossa lupaa - Mainonnan kielto - Direktiivi 2001/83/EY)
   (2007/C 315/20)
   Oikeudenkäyntikieli: saksa
   Ennakkoratkaisua pyytänyt tuomioistuin
   Landgericht Hamburg
   Pääasian asianosaiset
   
      Kantaja: Ludwigs — Apotheke München Internationale Apotheke
   
      Vastaaja: Juers Pharma Import-Export GmbH
   Oikeudenkäynnin kohde
   Ennakkoratkaisupyyntö — Landgericht Hamburg — Ihmisille tarkoitettuja lääkkeitä koskevista yhteisön säännöistä 6.11.2001 annetun Euroopan parlamentin ja neuvoston direktiivin 2001/83/EY (EYVL L 311, s. 67), sellaisena kuin se on muutettuna ihmisille tarkoitettuja lääkkeitä koskevista yhteisön säännöistä annetun direktiivin 2001/83/EY muuttamisesta 31.3.2004 annetulla Euroopan parlamentin ja neuvoston direktiivillä 2004/27/EY (EYVL L 136, s. 34), 86 artiklan 2 kohdan kolmannen luetelmakohdan tulkinta — Soveltamisala — Kansallinen lainsäädäntö, jonka mukaan maahantuoja ei saa lähettää apteekeille hintalistoja, jotka koskevat lääkkeitä, joille ei ole saatu lupaa kansallisilla markkinoilla, mutta joita voidaan kuitenkin tuoda maahan
   Tuomiolauselma
   Lääkemainontalain 8 §:ssä säädetyn kaltaista mainostamiskieltoa ei ole arvioitava ihmisille tarkoitettuja lääkkeitä koskevista yhteisön säännöistä 6.11.2001 annetun Euroopan parlamentin ja neuvoston direktiivin 2001/83/EY, sellaisena kuin se on viimeksi muutettuna 31.3.2004 annetulla Euroopan parlamentin ja neuvoston direktiivillä 2004/27/EY, mainontaa koskevien säännösten valossa vaan EY 28 ja EY 30 artiklan sekä Euroopan talousalueesta 2.5.1992 tehdyn sopimuksen 11 ja 13 artiklan valossa. EY 28 artikla ja Euroopan talousalueesta tehdyn sopimuksen 11 artikla ovat esteenä mainitunlaiselle kiellolle siltä osin kuin sitä sovelletaan siihen, että apteekkareille jaetaan luetteloita sellaisista lääkkeistä, joita ei ole hyväksytty ja joiden tuonti jostakin muusta jäsenvaltiosta tai Euroopan talousalueesta tehdyn sopimuksen sopimuspuolena olevasta kolmannesta valtiosta on sallittua vain poikkeustapauksissa, kun nämä luettelot sisältävät vain tietoja kyseisten lääkkeiden kauppanimestä, pakkauskoosta, annostuksesta ja hinnasta.
   
      (1)  EUVL C 121, 20.5.2006.